Diari Oficial de la Generalitat Valenciana


Sumari del DOGV 4036, del 05-07-2001 (2001/6549)

Informació pública del programa d'actuació integrada del sector 31 del Pla General d'Ordenació Urbana de Godella.
-----------------------------------------------------------------------------------------------------------------

### Dades del document

Número de DOGV
:   4036

Data del DOGV
:   05-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6549


Organisme emissor
:   Pai Sector 31, SL

Tipus de document
:   Anunci

Informació pública del programa d'actuació integrada del sector 31 del Pla General d'Ordenació Urbana de Godella. [2001/Q6549]
  
PAI Sector 31, SL, ha formulat una proposta de programa d'actuació integrada de la unitat d'execució delimitada al sector 31 del Pla General d'Ordenació Urbana de Godella, de conformitat amb el que s'estableix en els articles 44 i 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana.
  
L'alternativa tècnica formulada conté la documentació següent:
  
- Memòria informativa i justificativa del programa d'actuació integrada.
  
- Pla parcial.
  
- Sol·licitud de cèdula d'urbanització.
  
- Avantprojecte d'urbanització.
  
S'inclou la relació de titulars cadastrals de drets afectats per l'actuació amb indicació del seu domicili fiscal, als quals se'ls ha remés un avís d'aquestes actuacions.
  
Referència 0797315YJ2709N Juan Valero Yagüe C/ Garrigues, número 17, 46518 València
  
Referència 0793611YJ2709N Rosa Martínez Martínez C/ Calvari, número 1, 46055 Moncada (València)
  
Referència 0793612YJ2709N Clemente Ramón Tomás C/ Ermita Nova, número 21, 46165 Godella (València)
  
Referència 0797314YJ2709N Francisco Sáez Fabra C/ Ermita Nova, número 23, 46655 Godella (València)
  
Referència 0793613YJ2709N Baron de Campolivar, hereus C/ Navarro Reverter, número 11, 46024 València
  
El programa d'actuació integrada té per objecte la formulació del planejament d'ordenació detallada i estructural. El pla parcial contempla una única unitat d'execució, i l'avantprojecte d'urbanització es formula per a la totalitat d'aquest àmbit.
  
L'alternativa tècnica es troba protocol·litzada a la Notaria de el senyor Ángel Guardo Santamaría, situada al carrer de Blasco Ibáñez, número 82-baixos, de Burjassot, 46688 (València), al qual roman sotmesa a informació pública pel termini de 20 dies hàbils, comptadors des de l'endemà la publicació de l'anunci en el Diari Oficial de la Generalitat Valenciana, que serà posterior o simultània a la publicació en un diari d'informació general de la Comunitat Valenciana.
  
Durant aquest termini qualsevol persona podrà comparéixer a la notaria indicada, en dia hàbil entre les 10.00 i les 14.00 hores, i sol·licitar que se li exhibisca la documentació a què es fa referència, o obtenir una còpia de l'acta de protocol·lització.
  
A l'efecte oportú es fa constar que hi ha en poder de l'Ajuntament de Godella una còpia de la documentació dipositada a l'efecte establit en l'article 48 de la llei esmentada; així com la possibilitat d'incorporar tant les al·legacions que es vulguen formular, com alternatives tècniques en competència amb l'exposada. Durant un període de cinc dies, a partir del venciment del termini d'exposició pública, podran presentar-se a l'ajuntament proposicions juridicoeconòmiques per a executar qualssevol de les alternatives.
  
Aquesta publicació es fa igualment a l'efecte de notificació als presumptes propietaris que puguen resultar desconeguts.